CELEX: 62016TN0149
Language: fi
Date: 2016-04-11 00:00:00
Title: Asia T-149/16: Kanne 11.4.2016 – Spliethoff’s Bevrachtingskantoor v. komissio

13.6.2016   
            
            
               FI
            
            
               Euroopan unionin virallinen lehti
            
            
               C 211/56
            
         
      Kanne 11.4.2016 – Spliethoff’s Bevrachtingskantoor v. komissio
      (Asia T-149/16)
      (2016/C 211/70)
      Oikeudenkäyntikieli: englanti
      
         Asianosaiset
      
      
         Kantaja: Spliethoff’s Bevrachtingskantoor BV (Amsterdam, Alankomaat) (edustaja: asianajaja P. Glazener)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  Kumoamaan 31.7.2015 tehdyn komission täytäntöönpanopäätöksen C(2015) 5274, jossa vahvistetaan luettelo ehdotuksista, joille on myönnetty EU:n taloudellista tukea Verkkojen Eurooppa –välineen liikennesektorin alalla monivuotiseen työohjelmaan perustuvan 11.9.2014 esitetyn ehdotuspyynnön seurauksena
               
            
                  —
               
               
                  Velvoittaa komission tekemään uuden päätöksen kantajan ehdotuksen suhteen ottaen huomioon unionin yleisen tuomioistuimen tuomion kolmen kuukauden kuluessa tuomion antamispäivästä
               
            
                  —
               
               
                  Velvoittaa komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa kahteen kanneperusteeseen.
      
                  1)
               
               
                  Ensimmäinen kanneperuste, jonka mukaan on tehty ilmeinen arviointivirhe
                  
                              —
                           
                           
                              Kantajan ehdotuksen arviointi on virheellinen valintaperusteiden merkityksellisyys, vaikutuksellisuus ja laatu suhteen. Jos näitä valintaperusteita olisi arvioitu asianmukaisesti, ehdotukselle olisi myönnetty EU:n tukea.
                           
                        
            
                  2)
               
               
                  Toinen kanneperuste, jonka mukaan yhdenvertaisen kohtelun periaatetta on loukattu
                  
                              —
                           
                           
                              Komissio loukkasi riidanalaisessa päätöksessä yhdenvertaisen kohtelun periaatetta, koska se ei valinnut kantajan ehdotusta, vaikka se valitsi muita samankaltaisia ehdotuksia, jotka liittyvät päästöjen alentamisteknologiaan.